คือนอนห้องแอร์สักพักแล้วเป็นภูมิแล้วๆกินยาแก้แพ้อยู่ตาล่างขวากระตุกค่ะตอนนี้ยังไม่หายเลยค่ะทำไงยังไงดีค่ะ
สวัสดีค่ะ อาการที่เปลือกตากระตุก (blepharospasm) เกิดจากมีการหดเกร็งของกล้ามเนื้อรอบตาที่ควบคุมไม่ได้ แบ่งสาเหตุออกได้เป็น 2 กลุ่ม คือ1. ชนิดไม่ทราบสาเหตุ เป็นชนิดที่พบบ่อย มักเป็นข้างเดียว ตัวกระตุ้นที่อาจทำให้เกิด เช่น ความเครียด การอดนอน ร่างกายอ่อนเพลีย แสงที่จ้าเกินไป ตาแห้งจากการอ่านหนังสือนานๆ ขับรถนานๆ ขาดน้ำ การดื่มเครื่องดื่มที่มีคาเฟอีน หรือแอลกอฮอล์ ขาดวิตามินเกลือแร่บางอย่าง เช่น วิตามินบี 12 แคลเซียม แมกนีเซียม เป็นต้นสำหรับโรคภูมิแพ้ จะทำให้เกิดอาการตาแห้งและคัน ซึ่งเป็นอาการที่อาจส่งผลกระตุ้นต่อการเกิดอาการตากระตุกได้2. ชนิดทราบสาเหตุ เช่น โรคพาร์กินสัน โรคสมองขาดเลือดมาเลี้ยงบริเวณก้านสมอง มีเนื้องอกไปกดทับเส้นประสาทสมองคู่ที่ 7 หรือมีหลอดเลือดไปกดทับเส้นประสาทคู่ที่ 7 โรคปลอกประสาทเสื่อมแข็ง ผลข้างเคียงจากยาที่ใช้รักษาโรคจิตเภท เป็นต้นสำหรับโรคภูมิแพ้ จะทำให้เกิดอาการตาแห้งและคัน ซึ่งเป็นอาการที่อาจส่งผลกระตุ้นต่อการเกิดอาการตากระตุกได้ดังนั้น หากเป็นภูมิแพ้อยู่ อีกทั้งนอนในห้องแอร์ และทานยาแก้แพ้ด้วย อาจยิ่งทำให้เกิดอาการตาแห้ง และกระตุ้นให้มีเปลือกตากระตุกได้ ดังนั้น แนะนำควรลดการนอนในห้องแอร์ ดื่มน้ำเปล่ามากๆ หลีกเลี่ยงการใช้สายตาในที่สว่างมากเกินไปหรือแสงน้อยไป หลีกเลี่ยงการใช้สายตาจ้องเพ่งนานๆ พักการใช้สายตาเป็นระยะๆ หากรู้สึกตาแห้งมาก อาจใช้น้ำตาเทียมช่วย นอกจากนี้ ควรนอนพักผ่อนให้เพียงพ ไม่เครียด หลีกเลี่ยงคาเฟอีนและแอลกอฮอล์ เป็นต้น และเมื่อเกิดการกระตุกขึ้นมา ควรพักการใช้สายตา ผ่อนคลาย และนวดเบาๆ บริเวณรอบๆ ตาและใบหน้าข้างที่เป็น เป็นต้นแต่หากอาการไม่ดีขึ้น เป็นบ่อยจนรู้สึกรำคาญหรือรู้สึกกังวล ก็ควรไปแพทย์เพื่อรักษาค่ะ